UBERA ARANZETA (EH Bildu, 2018-10-18):
Señor Álvarez, este departamento lo hace bastante mal, bastante mal.
Oso zaila da departamentu honek baino okerrago egitea eta desiratzen nago esateko departamentu honek ondo egiten ari dela, eta herritarrek ez dute luxurik eskatzen. Herritarrak ez dabiltza luxurik eskatzen. Herritarrak maitasunez tratatuta eta zentzuz jokatuta, oso ulerkorrak dira eta ulertzen dute.
Baina oztopoak besterik jartzen ez duen sailaren aurrean gaude eta horrelako sail baten aurrean ulerkorra izatea oso zaila da eta herritarrak pazientzia galtzen dute, bai?
Eta Pastor jauna, barkatuko didazu baina Hezkuntza Sailaren aldetik guk ez dugu borondaterik ikusten. Irakurtzea besterik ez batzuok eta beste batzuk aurkeztu ditugun proposamenak eta erdibidekoak beraiek ere.
Nik hor ez dut ikusi Hezkuntza Sailaren edo Gobernuaren aldetik borondaterik bi urtekoena konpontzeko. Ez da ikusten. Eta landa eremuena ere konpontzeko ez dut borondaterik ikusten.
Baina ez da bakarrik zer dagoen jasota, baizik eta orain arte ere ikusi dugu zer gertatu den. Orduan, ulertuko duzu, ez? Konfiantza ere... Eta nahiko nuke konfiantza gehiago izatea eta sinesgarritasun gehiago ematea baina egunerokoak begiak irekitzen dizkigu.
Eta hori guk malgutasunez jokatu izan dugula gai honetan. Malgutasun handiz 2013tik 2018ra arte. Erantzukizunez jokatu dugu eta konponbidea bilatzearren, genituen eskakizunak ere jaitsi egin izan ditugu. Baina Hezkuntza Sailaren erantzuna ez da maila berberean egon, eta askotan akordioa lortzearren benetan konponbidea nahi genuelako, jokatu dugu hainbat gai beste alde batera utzita, baina hala ere ez dugu lortu gaiari buelta ematea.
Eta hemen behar duguna da diagnostiko on bat hasteko. Ikusi ikastetxeetan zer gertatzen den. Eta bisitak egiten ditugu, baina gogoa ematen dit bisita gehiago eskatzeko ikastetxeetara, ikusteko zein den errealitatea, ikusteko zer gertatzen ari den ikastetxeetan, zein den egoera, gabeziak, zer gertatzen ari den kilometrajeekin, zer gertatzen ari den, zer gertatzen ari den hezkuntza behar bereziak dituzten ikasleekin, zer gertatzen ari den landa guneetan... Ez dakit kontziente garen ikastetxeetan egunerokoan zer gertatzen ari den.
Eta orduan aukera berdintasunaz hitz egiten dugu baina hemen aukera berdintasuna badirudi herritar guztiontzat ez dagoela maila berberean.
Eta behar duguna da erantzunak. Eta herritarrak eta ikastetxeak eta familiak eta ikasleak behar dute Hezkuntza Saila honen aldetik erantzunak.
Eta adibide batzuk emango dizuet: Adibidez, Arrasate. Ikastetxeak auzoetan daude  - ikastetxe publikoak - , bai? Musakola. Musakolan lehen Lehen Hezkuntza ere bazegoen. Orain Haur Hezkuntza uzten dute eta zentralizatzen da eta gero garraioarekin oztopoak jartzen dituzue, adibidez.
Edo beste toki batzuetan  - landa guneetan edo herri txikiagotan bizi garenoi -  umeak, gure gazteak, ez dituzte aukera berberak Batxilergoan eta Lanbide Heziketan hirietan edo herri handiagoetan bizi diren gazteak bezala. Eta hori oso erraza da. Ez da bakarrik Hezkuntza Sailaren zeregin bat. Esaten dugu, elkarlanean gainerako erakundeekin konpondu daiteke.
Lurraldebusekin, begira: Larraitz Ugarte zegoenean mugikortasun diputatu bezala, gai horri konponbide bat eman zion Gipuzkoan eta oso eskertuak gaude hainbat guraso eta hainbat ikastetxe Eta berriro orain legegintzaldi honetan hor ere atzeraka egin da. Atzeraka egin da. Eta berak gaizki jokatu izan balu ere esango nioke. Ez zaizkit horretarako eraztunak jauziko.
Baina aber... Zertan ari gara? Zertan ari gara? Ikusi zer gertatzen ari den egunerokoan.
Beraz, esandakoa, Hezkuntza Saila burokrazia saila ari da bilakatzen eta utzi behar dio burokrazia saila izateari eta erantzunak eman behar ditu, eta konponbideak eman behar ditu.
Prest gaude erantzukizunak partekatzeko. Ez daukagu arazorik elkarlanean jartzeko, diagnostikoan parte hartzeko, proposamenak egiteko, dauden gabeziak ikusteko eta jendeari esan behar baldin bazaio ere hau ezin da, jendeari esateko hau ezin da edo hau bai.
Baina benetan bermatu behar duguna da ikastetxe publikoetan ere eta ikastetxe publikoetara doazen ikasle, familia guztiei, herritar guztiei, berdin da zer ikastetxera joaten diren ere, kalitatezko hezkuntza aukera berdintasunean.